


PREDICT-2 sehemu ya USAID's Emerging Pandemic Threats (EPT) programu yenye malengo ya 
kuboresha uwezo wa kutambua, kugundua, na kuzuia virusi vinavyoweza kuvuka mipaka nchi moja 
hadi nyingine au bara moja hadi lingine, haswa vile ambavyo vinatoka kwa wanyama porini, na fugwa 
kwenda kwa binadamu. Watekelezaji mbali mbali wa mradi huu: Chuo kikuu cha California, Davis 
nchini Marekani, Taasisi ya Metabiota, Taasisi ya Smithsonia, Jamii ya utunzaji wa wanyama pori, na 
taasisi na serikali za nchi 35 zilizoshiriki kutekeleza mradi huu. 


Lengo la kipengere cha tabia hatarishi kwenye mradi wa PREDICT-2 ni kutumia majibu ya utafiti 
kutaarifu, kutoa elimu na mpango mkakati utakao wezesha kupunguza kuenea, na kusambaa kwa virusi 
vinavyojulikana na visivyojulikana (virusi vipya) kwenye jamii.Majibu ya awali ya utafiti huu yamebaini 
kuwepo na tabia hatarishi na hivyo ipo haja ya kubadili tabia zinazohatarisha maisha lakini inayoendana 
na kuishi salama na popo. 


Muundo au mfumo wa kitabu hiki ni ushauri/maoni na muongozo wa viongozi mbalimbali ambako mradi 
ulitekelezwa. Maudhui / ujumbe ndani kwenye kitabu hiki ni kutoka kwa wataalamu kutoka kwenye 
PREDICT-2 waliohusika kutekeleza mradi ambapo yalibadilishwa kutokana na maoni mbali mbali 
kutoka kwenye timu nzima ya kila inchi iliyoshiriki kutekeleza mradi huu. 


Maelezo na muongozo kuhusu picha kwenye kitabu hiki imelenga yatolewe na kiongozi mwaminifu 
kwenye jamii husika, maelezo ya kila picha yamewekwa kueleza au kuongoza majadiliano. Kuwezesha 
zoezi hili picha itakuwa upande mwingine na maelezo kuhusu picha hiyo. Mwezeshaji atatumia picha 
kuonyesha wahudhuria/wajumbe na kutumia maelezo yaliyopo nyuma/upande mwingine kuongoza 
majadiliano hayo. 


Maandiko haya yamefanikishwa kwa uwepo wa msaada wa watu wa Marekani kupitia USAID Emerging 
Pandemic Threats PREDICT programu. Yaliyopo kwenye kitabu hiki ni majukumu ya waandishi au 
watafiti na sio lazima yatoe taswira au maono ya USAID au Serikali ya Marekani. 


Kwa taarifa zaidi kuhusu yaliyomo kwenye kitabu hiki, tafadhali wasiliana na predict@ucdavis.edu. 


Imeandaliwa na: 
Leilani Francisco!, Ava Sullivan! , Jonathan Goley!, Stephanie Martinez! 


Kwa mchango kutoka kwa: 
Karen Saylors 2, Jason Euren2, Jon Epstein!, Brian Bird, Tracey Goldstein3, David Wolking®, Chris Johnsons, 


Emily Hagan!, Kevin Olival!, Billy Karesh!, Peter Daszak!, Jonna Mazet 


Shukurani nyingi ziwaendee timu nzima ya mradi wa PREDICT kutoka kwenye nchi zote zilizoshiriki 
kuteleza mradi huu. Waliowezesha kuboresha kitabu hiki, wakiwemo wataalamu au watafiti kutoka nchi za 
Bangladesh, Cambodia, Cameroon, Cote d'Ivoire, DRC, Ghana, Guinea, Indonesia, Lao PDR, 
Malaysia, Nepal, ROC, Senegal, Sierra Leone, Tanzania, Thailand, and Vietnam. 


' EcoHealth Alliance 
2 Metabiota 
3 University of California, Davis 

Sehemu ya 1. Popo ni sehemu muhimu ya mazingira yetu 


Popo wanafanya majukumu makubwa ya kututunza watu na kuweka 
mazingira salama kwa mfano, kusambaza mbegu za miti ya mbao na 
matunda. 

Sehemu ya 1. Popo ni sehemu muhimu ya mazingira yetu 


Popo pia wanafanya majukumu muhimu ya kututunza watu na kuweka 
mazingira yanayotuzunguka salama kwa uchavushaji wa mimea. Zaidi 
ya jamii 300 ya miti ya matunda inategemea popo kwa uchavushaji. 
Matunda haya yakiwepo maembe, ndizi na mapera. 

Sehemu ya 1. Popo ni sehemu muhimu ya mazingira yetu 


Popo pia wanakula wadudu mbali mbali wanaoharibu mazao. 





March 2019 version 





Sehemu ya 2: Njia salama za kuishi na popo: Misingi 


Wakati popo wanasemekana kuwa na virusi vya kichaa cha mbwa na 
magonjwa mengine, kitendo cha kuwaua au kuwasumbua kwenye 
makazi yao ya asili kinaweza kusababisha kusambaa zaidi kwa virusi vya 
kichaa cha mbwa kwa watu wengi zaidi. Kwa sababu hii ni vyema 
kutokuwaua, kuwawinda, kuuza, kupika au kuwala popo. 

Sehemu ya 2: Njia salama za kuishi na popo: Misingi 


Njia bora ya kuishi salama na popo ni kuepuka kuwa karibu na popo hai 
au waliokufa. Nimuhimu sana kuepuka vitu kama kugusa mate, damu, 
mikojo na vinyesi vyao na kutengeneza mazingira yasiyo ruhusu wao 
kuishi ndani ya nyumba na majengo yetu. 

Sehemu ya 2: Njia salama za kuishi na popo: Misingi 


Njia moja rahisi kuishi salama na popo ni kuepuka kula chakula au 
kunywa maji yaliyo na mikojo na kinyesi cha popo.Kwa mfano, unaweza 
kufunika chakula na maji yako kila mara. Wakati ukifanya hivyo, ni 
muhimu mara kwa mara kusafisha mifuniko kwa maji na sabuni. 

Sehemu ya 2: Njia salama za kuishi na popo: Misingi 


Kuepuka kupata magonjwa yatokanayo na wanyama, epuka kula 
matunda yaliyoliwa na wanyama pori au waliofugwa. Wala usile au 
kunywa kitu chochote amabcho unafikiri kimekuwa karibu au kuliwa na 
popo.Usihifadhi chakula chochote ambacho kimeliwa na popo kwa 
ondoa sehemu ndogo iliyoliwa ambayo inaweza gunduliwa kwa 
kuangalia alama za meno ya popo kwani sehemu nzima ya chakula 
kama tunda huenda ikawa imeharibiwa na kukusababishia ugonjwa. 

Sehemu ya 3. Njisi ya kutupa popo waliokufa 


Ni vyema kuepuka kugusa popo waliokufa. Kama mtaalamu hayupo 
kukusaidia kutoa popo aliyekufa, zifuatatazo ni baadhi ya hatua 
ambazo unaweza kuchukua. Kwanza, funika mdomo na pua yako kwa 
kutumia masiki au hata kitambaa kilichokunjwa vizuri. Pia funika macho 
kwa miwani na mikono kwa ‘gloves’ ngumu. Kama huna basi tumia 
mfuko wa nailoni kufunika mikono yako ili uweze kuweka popo aliyekufa 
kwenye mfuko wa nailoni. Kumbuka, unaweza kuumizwa kwa ukali wa 
kucha zake hata kama amekufa. z 

Kuchukua popo aliyekufa, weka mikono yako yenye ‘gloves’ kwenye 
begi la plasitikina halafu geuza mfuko huo nje ndani. 


Ukishakuwa umeweka kwenye chombo au mfuko, mzoga wa popo 
uchomwe hadi uungue sana na chimbia chini kiasi cha mita 1 hadi 2 na 
ufunike angalau na kiasi cha mchanga/udongo wa sentimita 60. Ni 
vizuri uoshe mikono yako na koleo iliyotumika kufukia mzoga wa popo 
kwa kutumia madawa ambayo yanaweza kuua virusi vitokanavyo na 


popo mfano, unaweza kutumia jiki. 

Sehemu ya 3. Njisi ya kutupa popo waliokufa 


Baada ya kuondoa popo aliyekufa, nawa mikono kwa maji na 
sababuni kutumia. Kama kuna uwezakano wa kupata sabuni au dawa 
za kuua virusi, kama vile sabuni za kunawia au kufutia mikono. 

Sehemu ya 4. Kama kutoishi na popo hai ni vigumu 


Njia nzuri ya kuishi salama na popo ni kuepuka kuwa karibu au 
kuwashika popo hai au aliyekufa na kushika mate, damu na vinyesi 
vyao. Ingawaje, kwenye mazingira ya popo hai ni vigumu kujua na 
kuepuka, basi jikinge mwenyewe kugusa mate, damu na mikojo 
yao.Hata kama popo hawana dalili za ugonjwa bado anaweza kuwa 
na vimelea vya magonjwa. 


Kama mate, damu, mikojo au vinyesi vyao vimeingia kwenye macho, 
pua au mdomo wako kwa bahati mbaya basi wosha eneo husika na 
maji na sabuni kwa muda dakika tano mfululizo. Kama huna saa basi 
endelea kunawa huku ukiwa unahesabu hadi 300. Fanya jitihada zote 
kuosha ngozi yako kwa maji na sabuni ambayo ilimwagikiwa au kugusa 
mate, damu au mikojo ya popo. Kama inawezekana muone mhudumu 
wa afya ili kumueleza kilichotokea. 

Sehemu ya 4. Kama kutoishi na popo hai ni vigumu 


Huduma ya kwanza kama umeng’atwa au kukwanguliwa na popo 


e Kama umeng'atwa au kukwanguliwa na popo, wosha eneo 
la jeraha kwa maji na sabuni kwa muda wa dakika tano. 
Kama huna saa basi endelea kunawa huku ukihesabu hadi 


300. 


e Kama vinapatikana, tumia chemikali au madawa 
yanayoweza kuua virusi, kama vile sabuni za kunawia au 
kufutia mikono. 

Sehemu ya 4. Kama kutoishi na popo hai ni vigumu 


Huduma ya kwanza kama utang’atwa au kukwanguliwa na popo 


e Pia, kama utang'atwa au kukwanguliwa, nenda muone 
mhuduma wa afya kwa ushaurina huduma za kiafya ikiwemo 
na kupatiwa chanjo ya kichaa cha mbwa . 


e Hata kama hukung'atwa au kukwanguliwa na popo, lakini dalili 
za ugonjwa usioufahamu zinajitokeza, nenda muone mhuduma 
wa afya na umwambie kwamba umekuwa jirani au 
umegusana na popo hai au vinyesi vyao ili aweze kufanya 


chaguo sahihi la kukuhudumia. 

Sehemu ya 5. Kudhibiti popo kwenye makazi 


wengi ambao wanaishi ndani ya majengo au nyumba ni wadogo na 
wanakula wadudu mbali mbali. Kwa kawaida popo hawa hawang'ati 
au kukwangua watu. Lakini , wanaweza kuwa na virusi kama vya 
kichaa cha mbwa, ambacho wanaweza kusambaza virusi kwa watu 
kama watakung'ata au kukukwangua. 


Kwa sababu popo wengi wana vimelea vya magonjwa lakini 
wanakuwa hawaonyeshi dalili zozote, hivyo, tuepuke kuwashika popo 
aina yeyote ile pamoja na mate, damu, mikojo na vinyesi vyao. 

Sehemu ya 5. Kudhibiti popo kwenye makazi 
Kuondoa vivutio vya popo 


Popo wanaweza kuvutiwa na vyanzo vya maji ambavyo havijafunikwa. 


Wakati popo anakunywa maji kutoka kwenye vyanzo hivi, wanaweza 
kuchafua kwa kutemea mate, mikojo au vinyesi. Kuzuia popo 
wasivutiwe na maji au chakula ndani ya nyumba zetu, funika vyanzo 


vya majina chakula wakati wote. 

Sehemu ya 5. Kudhibiti popo kwenye makazi 
Sehemu ya 3. Kudhibiti popo kwenye makazi 


Njia sahihi ya kuzuia popo wasiingie ndani ya nyumba au majengo yetu 
ni kuhakikisha hakuna tundu au nafasi ya ziada kuzunguka milango, 
madirisha, na paa ambapo wanaweza kuingilia. Kufunga kabisa 
sehemu zenye matundu unaweza kutumia cement, waya zisizopata 
kutu haraka lakini zenye matundu madogo madogo. 

Sehemu ya 5. Kudhibiti popo kwenye makazi 


Kwa kawaida popo wanapenda kuning'inia kwenye sehemu za juu 
ndani ya chumba kama kwenye paa. Popo wengi ambao wanapenda 
kukaa kwenye majengo ni wadogo na weusi, hivyo ni vigumu kuwaona. 


Kwa kawaida popo wanapenda kuning'inia kwenye sehemu za juu 
ndani ya chumba kama kwenye paa. Popo wengi ambao wanapenda 
kukaa kwenye majengo ni wadogo na weusi, hivyo ni vigumu kuwaona. 


Dalili ya kuwepo kwa popo kwenye nyumba yako ni kuona vinyesi 
kwenye sakafu. Vinyesi vya popo vinaonekana vidogo, nyeusi, kama 
punje za mbegu. Pia michirizi ya mikojo inaweza kuonekana kwenye 
kuta na mbao za kwenye paa. Harufu ya kipekee ya vinyesi na mikojo 
ya popo ni dalili nyingine ya kuwepo kwa popo kwenye nyumba. 

Sehemu ya 5. Kudhibiti popo kwenye makazi 
Kuwatoa popo kwenye jengo au nyumba 


Kama mtalaamu wa kuwatoa popo kwenye nyumba yako hayupo, 
kuna vitu vichache ambavyo unaweza kufanya. Cha kwanza, kabla ya 
kuanza kusafisha mikojo ya popo na vinyesi hakikisha umevaa vizuri kitu 
cha kuziba pua na mdogo vizuri ili usivute vumbi lolote kutoka kwenye 
vinyesi vya popo ambayo ni hatari kwako. Kama huwezi kupata vitu vya 
kuzipa pua na mdomo, funika uso mzima na kitambaa chenye 
unyevunyevu. Kama inawezekana funika mikono na glovusi na macho 
kwa miwani. Kabla ya kuanza kufagia au kudeki kuondoa vinyesi vya 
popo sakafuni hakikisha unatumia maji yenye sabuni ili kuzuia vumbi 
kusambaa kwenye hewa unayoivuta. 

Sehemu ya 5. Kudhibiti popo kwenye makazi 


Muda mzuri wa kuwaondoa popo kwenye jengo ni baada ya giza, 
wakati popo wameondoka kwenda kutafuta chakula. Mara nyingi 
popo baada ya kuzama kwa jua huondoka wakati wowote. Inakupasa 
utumie muda wa siku wa usiku mmoja au mbili kujifunza ni muda upi 
popo wanatoka kwenye nyumba, na hawatoki wote kwa wakati 
mmoja. Ni muhimu kuepuka kuwafungia popo ndani kiasi kwamba 


hawawezi kutoka. 


Baada ya popo kuondoka kwenda kutafuta chakula , kama 
inawezekana ziba sehemu zote zenye kuruhusu popo kuingia ndani ya 
nyumba yako kama vile kwenye madirisha, na milango. Hakikisha 
hakuna tundu litakalo ruhusu popo kuingia. Unaweza kutumia cement 
na wavu zenye matundu madogo madogo kuziba matundu ambayo 
popo wanaweza kutumia kwenye jengo kupitia matundu madogo 
madogo. Kumbuka kwamba sehemu ambayo unaweza kupitisha 
kidole chako basi popo wadogo wanaokula wadudu wanaweza 
kupitia hapo na kuingia Mee OOS. 
Fr 

Sehemu ya 5. Kudhibiti popo kwenye makazi 
Kuwatoa popo kwenye jengo au nyumba 


Popo wanajulikana kwamba wanaishi kwenye majengo haswa wakati 
wanamimba. Ili uweze kuwaondoa kabisa popo wote pamoja na 
watoto wao basi unaweza kusubiri hadi wawe na uwezo wa kuruka. 


Mtoto wa popo anang'ang'ania kwa mama yake wakati wa 
mchana, unaweza kumtabua kwa rangi tofauti na mama yake na 
popo wakubwa wengine. 


Watoto wa popo mara nyingi wanabaki nyumbani wakati mama zao 
wanaondoka kwenda kutafuta chakula. 








19 


March 2019 version 





Sehemu ya 5. Kudhibiti popo kwenye makazi 
Kuwatoa popo kwenye jengo au nyumba 


Kingine, unaweza kuweka turubai kwenye paa na pembeni, Hii inaweza 
kuzuia popo kujishika kirahisi ili aweze kuning'inia na pia inapunguza 
wewe kupata mikojo na vinyesi vya popo. Nyumba zote ni tofauti hivyo 
unaweza kutafuta njia rahisi ya kutundika turubai. 


Ni muhimu kuendelea kuangalia dalili za kuwepo kwa popo na 
matundu ya kupitia na kutokea popo. Kama bado popo wapo rudia 
kusafisha vinyesi na mikojo ya popo wakati umevaa vitu vya kuziba 
mikono na uso. Pia endelea na kuziba sehemu ambazo zinaruhusu 
popo kuingia kama ilielezwa awali. 

Sehemu ya 6. Udhiibiti wa popo nje ya makazi yako 


Mara nyingine popo wanaishi kwenye miti karibu na makazi yetu. 
Wakati wanyama tunaowafuga wanapumzika chini ya miti hiyo basi 
vinyesi an mikojo ya popo inaweza kuwadondokea kwenye miili yao. 
Hivyo, ni vizuri kuwatafutia sehemu za malisho na mapumziko ambazo 
hazina popo. 

Sehemu ya 6. Udhiibiti wa popo nje ya makazi yako 


kua muda kuzungumza na watoto kwa nini ni muhimu kutowagusa, 
kuchezea au kuuwa popo. Tuwafundishe watoto kutogusa au 
kuchezea kuchezea popo hai au waliokufa haswa chini ya miti yenye 
popo. Kwani popo hai wanang'ata na kuleta magonjwa. 

Sehemu ya 6. Udhiibiti wa popo nje ya makazi yako 


Popo wachache wanakula matunda, kama vile maembe na mapera. 
Matunda mengi huwa yanadondoshwa na popo na yanaweza kuwa na mate 
yao, kula matunda ya namna hii yaweza kuleta magonjwa kwa binadamu na 
wanyama wengine. Epuka kushika popo na vyakula au matunda ambavyo 
vimeliwa na popo. Hii ni njia muhimu kuzuia magonjwa kutoka kwa popo kuja 
kwa binadamu. Popo wanapenda matunda ambayo yameiva sana hivyo 
kuvuna matunda ambayo yamekaribia kuiva ni nzuri kwani utaepusha kupata 
mataunda mengi ambayo yana dalili za kung'atwa na popo na kupunguza 
popo kula kwenye miti yako. 


Kumbuka, kupunguza madhara ya kupata ugonjwa au magonjwa, ni vizuri 
kuepuka kula matunda yaliyopo chini ya mti au kuwalisha mifugo, haswa kama 
matunda yanaonyesha kuliwa na mnyama mwingine. Usile wala kunywa kitu 
Chochote ambacho unafikiri popo wamegusa. Usihifadhi chakula ambacho 
kimeliwa na popo kwa kuondoa sehemu iliyoliwa au kung'atwa na popo. 
Inawezeka kitu au tunda lote limeharibiwa na mate ya popo au mikojo yake. 

Asante kwa kuungana na mimi leo kujadili njia za kuishi 
salama na popo. 


Leo tumejifunza: 
* Kwamba popo wana umuhimu katika mazingira yanayotunzunguka 
“ Njia za kuishi salama na popo 
* Njisi ya kutupa popo waliokufa 
* Jinsi ya kufanya kama kutoishi na popo hai ni vigumu 
* Jinsi ya kudhibiti popo kwenye makazi 
“ Njia za kudhibiti popo waliopo nje makazi yako 


Mwisho 


Una swali lolote ambalo ungependa tujadili? 

